作者：柴元彪
词牌/韵律：唱金缕・贺新郎

paragraphs: 春到云中早。
恰梅花、雪后□□，锁窗寒悄。
鼓吹喧天灯市闹，在处鳌山蓬岛。
正新岁、金鸡唱晓。
一点魁星光焰里，这水晶、庭院知多少。
鸣凤舞，洞箫袅。
太平官府人嘻笑。
道紫微、魁星聚会，参差联照。
借地栽花河阳县，桃李芳菲正好。
暖沁入、东风池沼。
百里楼台天不夜，看祥烟、瑞谒相缭绕。
生意满，翠庭草。